Cur

Cur ialah baka anjing yang digunakan oleh para penggiring lembu di England. Di Amerika Syarikat, anjing berbulu pendek yang digunakan dalam perburuan dan penggembalaan dipanggil "cur-tailed", atau "cur" singkatannya.

Dalam pertuturan moden, istilah cur biasanya digunakan untuk memerihalkan anjing baka kacuk, khususnya jika perangainya tidak ramah atau agresif. Istilah ini dipercayai diterbitkan daripada kurra bahasa Norse Kuno, yang memaksudkan 'menderam atau menggeram'. Dalam pertuturan Zaman Victoria, cur dapat digunakan sebagai penghinaan.

Cur Inggeris
Di England, cur, yang juga dipanggil drover's dog ("anjing penggiring"), ialah baka anjing tersendiri yang digunakan oleh penggiring lembu; ia kini pupus. Cur diterangkan oleh Ralph Beilby dan Thomas Bewick dalam karya tahun 1790 mereka A history general of quadrupeds ("Sejarah Umum Kuadruped"), serta oleh Sydenham Edwards dalam karya tahun 1800 beliau Cynographia Britannica, sebagai anjing yang terutamanya digunakan oleh penggiring untuk menggiring lembu. Cur diperihalkan sebagai heeler ("penumit"), yang menggigit tumit lembu untuk menggerakkan lembu dan menunduk di bawah tendangan susulan. Ia dikatakan lazim di England, khususnya di Utara England, tetapi hampir tidak diketahui di selebih United Kingdom.

Cur diterangkan sebagai anjing yang lebih besar, lebih kuat, dan bertungkai lebih panjang daripada collie gembala biri-biri dengan lapis bulu lebih pendek dan lebih licin; ia biasanya berwarna hitam, brindle, atau grizzle dengan leher dan tungkai putih dan kadang-kadang muka putih, ia mempunyai sedikit jumbai pada tungkainya dan telinga separuh mencucuk. Ciri penentu bagi cur ialah banyak yang lahir dengan ekor kontot pendek yang memberikan penampilan seakan-akan berekor terpotong. Edwards menerangkan bahawa keleluhuran baka ini mungkin merupakan kacukan collie, lurcher, mastif Inggeris, atau anjing besar Denmark. Perwatakannya diperihalkan sebagai perwatakan licik, pintar, sentiasa sibuk, dan gelisah; ia dikatakan dapat membezakan lembu milik tuannya daripada lembu milik orang asing dan ia mengasingkan lembu asing itu daripada kawanan lembu tuannya.

Walaupun tiada kepastian tentang waktu dan punca kepupusan baka ini, ia berkemungkinan lenyap pada pertengahan abad ke-19. Sesetengah penulis moden percaya bahawa cur, dan bukan collie, disilangkan dengan dingo untuk mewujudkan Halls heeler yang kini pupus di Australia. Ini menjadikan cur leluhur kepada kedua-dua anjing lembu Australia dan anjing lembu berekor kontot Australia; anjing lembu berekor kontot Australia mewarisi ekor kontot cur.

Cur Amerika
Di Amerika Syarikat, istilah cur juga digunakan untuk menerangkan sejenis anjing berbulu pendek distingtif yang digunakan untuk perburuan dan penggembalaan yang dikembangkan di Amerika Syarikat Selatan. Apabila menerangkan anjing ini, istilah ini sebenarnya merupakan singkatan bagi cur-tailed, iaitu anjing dengan ekor kontot semula jadi seperti yang pada cur Inggeris yang pupus; banyak contoh terdahulu bagi jenis ini mempunyai ekor kontot dan sesetengah anjing masih sedemikian. Sebilangan baka cur telah dipiawaikan di Amerika Syarikat, sesetengah telah diiktiraf oleh United Kennel Club; baka ini termasuk black mouth cur, blue lacy, anjing harimau bintang Catahoula, mountain cur, Stephens cur, treeing cur, dan treeing Tennessee brindle.

Anjing serba guna ini digunakan dalam sebilangan peranan: untuk penggembalaan haiwan ternakan, serta penjejakan dan pengesanan haiwan ternakan hilang di dalam semak belukar tebal; dan dalam pemburuan pelbagai buruan, termasuk tupai, oposum, rakun, babi jalang, kugar, dan beruang hitam Amerika, dengan mengesan buruan dengan penglihatan dan bau. Walaupun distingtif, cur Amerika sangat berbeza-beza dari segi saiz; pelbagai baka dan strain boleh berukuran setinggi  dan seberat .

Lihat juga
 Senarai baka anjing
 Senarai baka anjing pupus

Rujukan


Kategori:Anjing gembala
Kategori:Anjing pemburu
Kategori:Baka anjing berasal dari England
Kategori:Kebudayaan Amerika Syarikat Selatan
Kategori:Anjing baka kacuk
Kategori:Baka anjing pupus